32002D0987
L 344/39
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 13 декември 2002 година
относно списъка на предприятия на Фолкландските острови, одобрени за внос на прясно месо в Общността
(нотифицирано под номер С(2002) 4988)
(текст от значение за ЕИП)
(2002/987/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 72/462/ЕИО на Съвета от 12 декември 1972 г. относно ветеринарно-санитарните и здравните проблеми при вноса на животни от рода на едрия рогат добитък, овце, кози и свине, прясно месо или месни продукти от трети страни (1), последно изменена с Регламент (ЕО) № 1452/2001 на Съвета (2), и по-специално член 4, параграф 1 и член 18, параграф 1 от нея,
като има предвид, че:
(1)
На предприятия в трети страни може да се разреши да изнасят прясно месо за Общността само ако отговарят на общите и специалните условия, постановени с Директива 72/462/ЕИО.
(2)
След проведена мисия на Общността се установи, че ветеринарната ситуация на Фолкландските острови е сходна със ситуацията в държавите-членки, най-вече по отношение на пренасянето на болести чрез месото, и поради това, че провежданият контрол над производството на прясно месо е задоволителен.
(3)
По реда на член 4, параграф 3 от Директива 72/462/ЕИО Фолкландските острови са изпратили подробна информация за предприятието, което следва да получи разрешение за износ на прясно месо за Общността.
(4)
Инспекция от Общността е показала, че хигиенните стандарти на въпросното предприятие са задоволителни и следователно то може да бъде включено в първия списък на предприятия, от които вносът на прясно месо може да се разреши, който списък следва да се състави съгласно член 4, параграф 1 от Директива 72/462/ЕИО. Вносът на прясно месо от предприятието, включено в списъка в приложението, продължава да се подчинява на вече установените разпоредби, на общите условия на Договора и по-специално на другите ветеринарни регламенти на Общността по отношение на опазване на здравето.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
1. С настоящото предприятието на Фолкландските острови, посочено в приложението, се одобрява за износ на прясно месо за Общността.
2. Вносът на прясно месо от това предприятие се подчинява на ветеринарните разпоредби на Общността, и по-специално на тези, свързани с опазване на здравето.
Член 2
Адресати на настоящото решение са държавите-членки.
Съставено в Брюксел на 13 декември 2002 година.